جمهور باشقانی رجب طیب اردوغان باتی مدیاسیندا مودا ایکونو کیمی تقدیم اولونان تروریستلرین وحشی، قددار و قاتیل اوزلری‌نین ایفشا اولدوغونو سؤیله‌دی.
جمهور باشقانی رجب طیب اردوغان بئشتپه میللت کنگره و مدنیت مرکزینده "یاخشی‌لیق موکافات‌لاری" پروگرامیندا چیخیش ائتدی.
اردوغان چیخیشیندا تورکیه سلاح‌لی قوه‌لری‌نین سوریه-نین عفرین بؤلگه‌سینده ترور تشکیلاتی پ.کا.کا / کا.ج.کا / پ.ی.د-ی.پ.گ و داعش عضو‌لرینی ضررسیزلشدیرمک، دوست و قارداش بؤلگه خالقینی تضییق و ظلم‌دن قورتارماق اوچون 20 ژانویه ده باشلاتدیغی "زیتون دالی" عملیاتیندا بو گونه قدر 3 مین 400 تروریسین ضررسیزلشدیریلدیگینی سؤیله‌دی.
جمهور باشقانی: "اینسان‌لیق، عدالت و مرحمتی اساس توتا‌راق، حاقیمیزدا یاییلان قارا تبلیغاتا فیکیر وئرمه‌دن عفرینی، منبیچی و سوریه-نین قوزیی ینی بو قاتیل سورولرین‌دن تامامیله تمیزلیجییک" دئدی.
اردوغان باتی مدیاسیندا تروریستلرین رکلام ائدیلدیگینی وورغولایا‌راق:"مودا ایکونو کیمی ساتیشا چیخاریلان تروریستلرین وحشی، قددار و قاتیل اوزلری ایفشا اولور. عسگرلریمیز، آزاد سوریه اردوسو ایله بیرلیکده تروریستلردن تمیزلدیگی هر تورپاق پارچاسی ایله بؤلگه خالقی‌نین گلجگینی ده خلاص ائدیر"ایفاده‌لرینی ایشلتدی.
اردوغان داعش بهانه سیله بؤلگه‌ده اویون‌لار اویناندیغینی، بو اویونو پوزدوق‌لارینی قئید ائتدی.
